སྐབས་དེར་དྲེལ་དཀར་དགོན་པ་ནི་ནང་ངན་དང་འཚང་སྡུག་ཡིན་པའི་ངན་གྲགས་ཡོད་པ་ཞིག་ཡིན་པ་དང་།གྲྭ་ཚང་གི་ནང་ལ་ཡང་ཡུན་རིང་ཙམ་གྱི་བར་དུ་རྙོག་གླེང་ཡོད་བསྡད་པ་ཞིག་རེད།ཡིན་ན་ཡང་།སྤྲུལ་རིན་པོ་ཆེ་ནི་ཐོག་མཐའ་ཀུན་ཏུ་མིག་གཉིས་བར་གྱི་གདོང་བ།ཆུ་གཉིས་བར་གྱི་ཟམ་པ་རང་གནང་ཞིང་།ཁོང་གིས་རང་ཉིད་ཀྱིས་གང་གནང་ཐུབ་པ་དེ་ཁོ་ནས་བསྟན་པའི་དོན་མཛད་པ་ལས་གཞན་ཐོག་མཐའ་ཀུན་ཏུ་གཡས་གཡོན་གང་ལ་ཡང་ཕྱོགས་ལྷུང་གི་གཏམ་སྤྱོད་གཏན་ནས་མི་མངའ་བས་ཁོང་གི་སྐུ་དྲིན་གྱིས་དགོན་པ་འདི་ཉིད་ཐུན་མོང་གི་རྟེན་གཞི་ཡོད་པ་ཞིག་ཏུ་གྱུར་ཡོད།